Várdomb község Képviselő-testülete
Szám: 141-26/2012. 



J E G Y Z Ő K Ö N Y V

Készült: Várdomb községi Önkormányzat Képviselő-testületének 2012. december 11-én Várdombon a községházán megtartott Képviselő-testületi ülésen. 
Az ülés kezdete: 18.00 óra.
Jelen vannak:  Simon Csaba polgármester
 Boros Tiborné, Csillag József,  Kovács Ferenc, Vári József  képviselő-testületi tagok.

Tanácskozási joggal megjelentek: Nagyné Pohlon Mónika  körjegyző, Iván Attiláné, körjegyzőségi dolgozó
Simon Csaba polgármester üdvözli a megjelenteket, megállapítja, hogy az 5 fő képviselő-testületi tagból 5 fő jelen van, így az ülés határozatképes, azt megnyitja. 
A polgármester ismertette a megjelentekkel, hogy a testületi ülés napirendi pontjai
a meghívóban kiküldöttek szerint kívánja tárgyalni. Más javaslat nem hangzott el, a képviselők jóváhagyólag tudomásul vették, egyhangúan elfogadták a napirendi pontok meghívó szerinti tárgyalását. 
N a p i r e n d i  p o n t o k

1./  Tájékoztató a két ülés között eltelt időszakban történt fontosabb eseményekről, és a tett    
       intézkedésekről. 
        Előadó: Simon Csaba polgármester

2./   Önkormányzati hitelek átvállalásáról beszámoló

Előadó: Simon Csaba polgármester

3./   Köznevelési intézmény állami fenntartásba vételéről szóló megállapodás megtárgyalása.


Előadó: Simon Csaba polgármester

4./   Földterületek bérbeadásának megtárgyalás.


Előadó: Simon Csaba polgármester

5./   A Várdomb, Kossuth u. 127. számú  (388. hrsz.) közösségi ház ingatlanhasználati 
       szerződésének megtárgyalása.


Előadó: Simon Csaba polgármester

6./    Bursa Hungarica felsőoktatási ösztöndíjpályázat elbírálása


 Előadó: Simon Csaba polgármester

7./   Bejelentések, kérdések.

1./  Tájékoztató a két ülés között eltelt időszakban történt fontosabb eseményekről, és a 

tett intézkedésekről. 
        
Előadó: Simon Csaba polgármester

Simon Csaba polgármester:

A téli közfoglalkoztatás keretében Várdombon 4 főt foglalkoztathatunk, a foglalkoztatottak munkába állása megtörtént. A hóeltakarítás a közterületeken és az utakon megtörtént, melyben már a közfoglalkoztatottak is részt vettek.

Energetikai pályázat keretében a napelemek és a napkollektor felszerelése megtörtént, december 20-án ellenőrzik a beruházás megvalósulását. Ezen beruházás önerő részére benyújtott pályázatról megkaptuk az értesítést, 3.9 millió forintos támogatásban részesülünk. 

A falu központban EVE közreműködésével az adventi koszorú felállítása megtörtént. 

A polgármester javaslatára a képviselők 5 igen szavazattal, ellenszavazat nélkül az alábbi határozatot hozták:

83/2012./XII.11./számú határozat
Várdomb község Önkormányzatának Képviselő-testülete a polgármester tájékoztatóját a két ülés között történt eseményekről, a tett intézkedésekről elfogadta és tudomásul vette.  

2./   Önkormányzati hitelek átvállalásáról beszámoló

Előadó: Simon Csaba polgármester

Simon Csaba polgármester: Az állam az 5000 fő alatti települések december 12-én fennálló adóságát átvállalja, erről szóló tájékoztatáson holnap veszünk részt. A napirendi ponttal kapcsolatos tájékozatót a képviselők kézhez kapták.
A napirenddel kapcsolatban kérdés, hozzászólás nem hangzott el. A polgármester javaslatára a képviselők 5 igen szavazattal ellenszavazat nélkül az alábbi határozatot hozták:
 84/2012.(XII.11.) sz. határozata

1. Várdomb Község Önkormányzatának Képviselő-testülete a Magyarország 2012. évi központi költségvetéséről szóló 2011. évi CLXXXVIII. törvény (a továbbiakban: költségvetési törvény) 76/C. §-ban foglaltakra figyelemmel kinyilvánítja, hogy a törvényben írt feltételekkel tartozásai megfizetéséhez igénybe kívánja venni az állam által biztosított, egyszeri, vissza nem térítendő költségvetési támogatást, azon adósságelemek tekintetében, amelyekre a költségvetési törvény a támogatás igénybevételét lehetővé teszi.

2. A képviselő-testület kijelenti, hogy 2012. december 12-én adósságrendezési eljárás alatt nem áll.
3. A képviselő-testület a Polgári Törvénykönyvről szóló 1959. évi IV. törvény 286. § alapján hozzájárul, hogy az 1. pontban megjelölt adósságelemek tőke és járulékrészét, valamint egyéb költségeit az önkormányzat helyett az állam közvetlenül megfizesse a hitelezőknek/ kölcsönnyújtóknak.

4. A képviselő-testület felhatalmazza a polgármestert, hogy az önkormányzat nevében:

a.) a hitelezők/kölcsönnyújtók által az érintett adósságelemek tőke és járulékrészéről, valamint egyéb költségeiről kiállított nyilatkozatot aláírja

b.) a költségvetési törvény szerint, határidőre szolgáltassa a szükséges adatokat a Magyar Államkincstár felé és ahhoz csatolja a szükséges nyilatkozatokat, igazolásokat, egyéb dokumentumokat,

c.) a költségvetési törvény 76/C. § (10) bekezdésében meghatározott megállapodást megkösse, amennyiben azt az államháztartásért felelős miniszter kezdeményezi.

5. A képviselő-testület kijelenti, hogy az önkormányzat nem rendelkezik olyan betéttel, vagy egyéb számlaköveteléssel, szerződéssel, ami kifejezetten a konszolidációval érintett adósságelemhez kapcsolódik, illetve annak fedezetére, vagy teljesítés biztosítékául szolgál. 

6. A képviselő-testület hozzájárul ahhoz, hogy 76/C. § szerinti adósságkonszolidáció során a Magyar Államkincstár a banktitkot képező, az önkormányzatra vonatkozó, a törlesztéshez szükséges adatokat, információkat, megismerje és kezelje. 

Felelős: Simon Csaba polgármester

Határidő: azonnal
3./   Köznevelési intézmény állami fenntartásba vételéről szóló megállapodás
       megtárgyalása.


Előadó: Simon Csaba polgármester

Simon Csaba polgármester: 2013. január 1–jétől települési önkormányzat állami köznevelési alapfeladatot nem láthat el. Ennek a rendelkezésnek a betartásához megállapodást kell kötni a Önkormányzat és a Társulás nevében a Klebelsberg Intézményfenntartó Központtal az iskola intézményének, dolgozóinak, eszközeinek átadásáról. A megállapodást a képviselők kézhez kapták. Az Alsónánával közösen létrehozott többcélú intézmény Alapító okiratát és a Társulási megállapodását is szükséges módosítani. Az állami fenntartásba és működtetésbe kerülő iskola intézményére vonatkozó részeket törölni kell mindkét okiratból. 

A polgármester javaslatára a képviselők 5 igen szavazattal, ellenszavazat és tartózkodás nélkül az alábbi határozatokat hozták:   

85/2012./XII.11./számú határozat
Várdomb község Önkormányzatának Képviselő-testülete az iskola állami kézbe történő adásával kapcsolatban a Klebelsberg Intézményfenntartó Központtal kötendő, a jegyzőkönyv mellékletét képező megállapodásokat jóváhagyja és megbízza a polgármestert a megállapodások aláírásával. 
Felelős: Simon Csaba polgármester

Határidő: azonnal

86/2012./XII.11./számú határozat
Várdomb község Önkormányzatának Képviselő-testülete a helyi önkormányzatokról szóló 1990. évi LXV. törvény 10.§ (1) bekezdésének g.) pontjában kapott jogkörében eljárva Várdomb-Alsónána Bölcsőde, Óvoda és Általános Iskola elnevezésű intézmény Alapító Okiratának módosításáról szóló- és a határozat mellékletét képező – módosító okiratát  2013. január 1-jei hatállyal elfogadja. 
Határidő: azonnal

Felelős: Simon Csaba polgármester


 Nagyné Pohlon Mónika körjegyző a határozat 

             megküldéséért. 

87/2012./XII.11./számú határozata
Várdomb Község Önkormányzata Képviselő-testülete,

Alsónána Község Önkormányzat Képviselő-testületével megkötött intézményfenntartó társulást a határozat 1. sz. melléklete szerinti módosítással elfogadja.

Megbízza a  körjegyzőt, a társönkormányzat képviselő-testületének jóváhagyó határozatának megküldését  követően a társulási megállapodást foglalja egységes szerkezetbe és küldje meg a társönkormányzat polgármesterének.






Felelős: Simon Csaba polgármester

                                                           Határidő: azonnal              

4./   Földterületek bérbeadásának megtárgyalás.


Előadó: Simon Csaba polgármester

Simon Csaba polgármester az önkormányzat tulajdonában lévő kisebb-nagyobb zártkerti és belterületi szórvány területeknek a bérbeadásának szabályozását kéri a képviselőktől. Több alkalommal került már ez a téma a képviselők el, de döntés még nem született, a következő évben a terület használóival szükséges megkötni a megállapodást. 
Csillag József képviselő: Az önkormányzati földterületek a település különböző részein találhatók, különböző a megközelíthetőségük és a nagyságuk. Vannak olyan területek melyeket már használnak, sőt évek óta használnak és vannak olyanok amikre bérlőt kell keresni. A kisebb, és nehezen megközelíthető területeknél a művelés, karbantartás már megfelelő ellenszolgáltatásnak számíthat. A nagyobb területekre meg kell kötni a terület művelésére szóló megállapodást.
Boros Tiborné képviselő: Olyan bérleti díjat kell meghatározni, melynek kifizetésével még megéri megművelni a területet, hiszen ezeknek a területeknek a nagyobb része konyhakert nagyságú. Javaslom megbontani a területeket nagyság szerint, mert nem lehet egységesen meghatározni a területek bérleti díját. 

A napirendi ponttal kapcsolatban több kérdés, hozzászólás nem hangzott el.

Simon Csaba polgármester javaslatára képviselők a napirendi ponttal kapcsolatosan 5 igen szavazattal, ellenszavazat és tartózkodás nélkül az alábbi határozatot hozták.

88/2012./XII.11./számú határozata
Várdomb Község Önkormányzata Képviselő-testülete, az önkormányzat tulajdonában lévő földterületek tekintetében a bérleti díjakat az alábbiak szerint határozza meg:

· 800 m2 alatti területek bérleti díját maximum 2,- Ft+ áfa összegben határozza meg és megbízza a polgármestert az egyedi megállapodások megkötésére.

· 800 m2 feletti területek bérleti díját 2,- Ft + áfa összegben határozza meg és megbízza a polgármestert a bérleti szerződések megkötésével. 

A képviselő-testület megbízza a polgármestert a földterületek meghirdetésével.
Felelős: Simon Csaba polgármester

Határidő: folyamatos

5./   A Várdomb, Kossuth u. 127. számú  (388. hrsz.) közösségi ház ingatlanhasználati 
       szerződésének megtárgyalása.


Előadó: Simon Csaba polgármester
Simon Csaba polgármester: Az iskola állami fenntartásba és működtetésbe adásával szükségessé vált az közösségi házként működő ingatlan használati és fenntartási költségeinek a megosztása, mert az ingatlant nagy százalékban az iskola használja. A képviselők az ingatlan használati szerződés tervezetét kézhez kapták. 
A szerződéssel kapcsolatban a képviselők részéről kérdés, hozzászólás nem hangzott el. 

Simon Csaba polgármester javaslatára a képviselők 5 igen szavazattal, ellenszavazat és tartózkodás nélkül az alábbi határozatot hozták:
89/2012./XII.11./számú határozata
Várdomb Község Önkormányzata Képviselő-testülete az tulajdonában lévő Várdomb Kossuth u. 127. szám alatti ingatlant használatba adja a Várdomb-Alsónána Bölcsőde, Óvoda és Általános Iskola részére – a jegyzőkönyv mellékletét képező ingatlanhasználati szerződés szerint. 
Határidő: Simon Csaba polgármester

Határidő: azonnal

6./    Bursa Hungarica felsőoktatási ösztöndíjpályázat elbírálása


 Előadó: Simon Csaba polgármester

A képviselők a napirendi ponthoz kapcsolódó előterjesztést kézhez kapták. Az ösztöndíj pályázattal kapcsolatban kérdés, hozzászólás nem hangzott el.
Simon Csaba polgármester javaslatára a képviselők 5 igen szavazattal ellenszavazat és tartózkodás nélkül az alábbi határozatot hozták:
90/2012./XII.11./számú határozata
Várdomb Község Önkormányzata Képviselő-testülete Bursa Hungarica ösztöndíjpályázatra beérkezett pályázatokat megtárgyalta és elbírálta. A 12 fő pályázó részére 2.600,- Ft/fő/hó összegben állapítja meg a támogatás mértékét. 

A pályázathoz a támogatást az alábbiak szerint hagyja jóvá: 

Önkormányzat: 200.000,- forint

Együtt Várdombért Egyesület 100. 000,- forint.

A 2013. évi költségvetésből a Bursa Hungarica pályázat finanszírozásra 200.000,- forintot különít el. 

Határidő: azonnal

Felelős: Simon Csaba polgármester

8./  Bejelentések, kérdések.

Simon Csaba polgármester tájékoztatja a képviselőket, hogy az iskola állami kézbe adásával célszerű lenne a gázóra fogyasztási megosztása is hasonlóképpen, mint az elektromos áram mérőórájának megosztása. Előzetes árajánlat kérése megtörtént, megközelítőleg 100.000,- forint + áfa összegben el tudják végezni a fűtési rendszer tervezését és megosztását.  

91/2012./XII.11./számú határozata
 Várdomb Község Önkormányzata Képviselő-testülete az iskola intézményében a konyha, óvoda, bölcsőde és iskola gázfűtési rendszerének korszerűsítése végett a rendszer megtervezésére és megosztására 100.000,- forint + áfa összeget biztosít, a 2013. évi költségvetés terhére. 

Határidő: 2013. január, folyamatos

Felelős: Simon Csaba polgármester

Simon Csaba polgármester a napelemek felszereléséve nyilvánvalóvá vált, hogy az önkormányzat épületében kialakított villamos áram hálózata fejlesztésre, bővítésre szorul. 
A fejlesztés során 15 A és másik két hálózaton 6-6 A hálózatfejlesztési hozzájárulást szükséges fizetni a szolgáltatónak. 
92/2012./XII.11./számú határozata
Várdomb Község Önkormányzata Képviselő-testülete a Várdomb, Kossuth u. 117. alatti hivatal épületében a villamos áram hálózatában hálózatfejlesztést kíván végrehajtani. A hálózatfejlesztési hozzájárulás összegét, 120.000,- forintot a 2013. évi költségvetés terhére biztosítja. Megbízza a polgármestert a szolgáltatóval a történő szerzőség módosítására és megkötésére.
Felelős: Simon Csaba polgármester

Határidő: azonnal.

A  polgármester a képviselő-testületi ülést 20.00 órakor bezárta. 







Kmf.

Simon Csaba 



Nagyné Pohlon Mónika 

                        polgármester                                                  körjegyző

